 Reer Muqdisho waaba la qabsadeen haddii doonaan mararka qaar ha argagaxeen balse waxaa xusid mudan in shaqsiyaad dhawaan ka yimid dibadda laga dhaadhicin waayey in waxa dhacay wado lagu furanayey, tusaale shaqsi ku cusubaa xaaladda Muqdisho ayaa maalin korkiisa ka yeertay rasaas waaweyn oo koox maleeshiyo ah wadada ku furaneysay markiiba cagaha ayuu wax ka dayey, oo raadsaday meel uu kaga gambado xabadda, hase yeeshee dad la socday ayaa ka daba orday, wayna gaari waayeen, in cabaar ah markii laga daba cararayey lagana daba qaylinayo iyadoo lagu oraneyey War waa Hoon... War waa Hoon... War waa Hoon... ayaa lagu guuleystay in la gaaro, hadalkii ugu horeeyey ka soo baxay waxa uu ahaa Yaa meesha ku dagaalamay imisa ayaana dhimatay, War dagaal ma ahan ee waa rasaas lagu furanayey wadada wax dhintayna ma jiraan ee fuleynimada iska dhaaf ee ina keen, Haddii Hoonkiinu sidaan yahay waxaan idinka codsanayaa in aad sida ugu dhaqsiyaha badan dib iigu celisaan meeshaan ka imid ayuu hadal ku soo gunaanaday. 